sagorsarker/bangla-wikipedia huggingface dataset:
ক্রিস্টিনা আখিবা

ক্রিস্টিনা আখিবা (জন্ম: ১ নভেম্বর ১৯৮৬) হলেন একজন অস্ট্রেলীয় অভিনেত্রী এবং মডেল। ২০১৩ সালে, তিনি হিন্দি চলচ্চিত্র "ইয়ামলা পাগলা দিওয়ানা ২-এ" অভিনয় করার মাধ্যমে বলিউডে অভিষেক করেন। পরবর্তীতে, তিনি তেলুগু চলচ্চিত্র "গালিপটম" এ অভিনয় করেছেন, যেটি ২০১৪ সালে মুক্তি পেয়েছে। তিনি উপেন্দ্র প্রযোজিত ছবি "উপ্পি ২"-এ অভিনয় করার মাধ্যমে কন্নড় চলচ্চিত্রে অভিষেক করেছেন।
ক্রিস্টিনা আখিবা ১৯৮৬ সালের ১ নভেম্বর তারিখে রাশিয়ার খাবারোভস্কে, তাজিকিস্তান-রুশ পিতা এবং রুশ মায়ের ঘরে জন্মগ্রহণ করেছিলেন। মাত্র ৭ বছর বয়সে ক্রিস্টিনা অস্ট্রেলিয়ায় পাড়ি জমান, যেখানে তিনি তাঁর স্কুল জীবনের বাকি সময় কাটিয়েছিলেন। মাত্র ২১ বছর বয়সে, সিঙ্গাপুরের এক মডেলিং প্রতিনিধি তাঁকে ৩ মাসের জন্য মডেলিং চুক্তির প্রস্তাব দেয়, তিনি তা গ্রহণ করেন। অতঃপর তিনি প্রায় ৬ বছর যাবৎ উক্ত সংস্থার জন্য একজন মডেল হিসেবে কাজ করেছেন। তাঁর এই মডেলিং জীবনের সূত্রে তিনি ভারতসহ ৬টি ভিন্ন দেশে বসবাস করেছেন।
ক্রিস্টিনা আখিবা একজন পূর্ণকালীন মডেল হওয়ার পূর্বে, অস্ট্রেলিয়ার মেলবোর্নে অবস্থিত "ফিল্ম অ্যান্ড টিভি একাডেমি" হতে অভিনয় বিষয়ে শিক্ষা গ্রহণ করেছেন। তিনি বিশ্বব্যাপী ৬ বছর যাবত মডেলিংয়ের কাজ করেছেন এবং এই সময়কালে তিনি ৬টি ভিন্ন দেশে বাস করেছেন। তিনি "পালমোলাইভ", "সানসিল্ক", "ভ্যাসলিন লোশন", "ডিশ টিভির" মতো নামকরা প্রতিষ্ঠানের বিজ্ঞাপনে কাজ করেছেন এবং বিশ্বব্যাপী অনেক ফ্যাশন ও জুয়েলারী প্রতিষ্ঠানের মুখপাত্র ছিলেন।
ভারতে মডেলিংয়ের কাজ করাকালীন তিনি সংগীত শিবনের প্রহসনমূলক অ্যাকশন চলচ্চিত্র "ইয়ামলা পাগলা দিওয়ানা ২-এ" সানি দেওলের বিপরীতে প্রধান চরিত্রে অডিশন দিয়েছিলেন। বিদেশি মুখের সন্ধানে থাকা চলচ্চিত্র নির্মাতা তাঁকে বেছে নিয়েছিলেন এবং অতঃপর ক্রিস্টিনা আখিবা মডেলিং থেকে বিরতি নেন। ২০১২ সালে আগস্ট মাসে "ইয়ামলা পাগলা দিওয়ানা ২-এ" তাঁর কাজ করার বিষয়টি নিশ্চিত হয়েছিল। চিত্রগ্রহণের সময় তিনি হিন্দি ভাষা শিখেছিলেন এবং সম্পাদনার সময় নিজের কণ্ঠ নিজেই দিয়েছেন। "দ্য হিন্দুকে" দেওয়া এক সাক্ষাৎকারে অনুজ কুমার "ইয়ামলা পাগলা দিওয়ানা ২-এ" ক্রিস্টিনা আখিবার অন্তর্ভুক্তি সম্পর্কে বলেছিলেন যে, "আমি তাঁকে (ক্রিস্টিনা আখিবা) [সানির] কন্যার চরিত্রে উপযুক্ত বলে মনে করেছিলাম।" তিনি চলচ্চিত্রটির সমালোচনা করে বলেছিলেন যে, "এই চলচ্চিত্রের পটভূমি হচ্ছে 'অযৌক্তিক'"। দেওলের বাবা ধর্মেন্দ্র (যিনি এই চলচ্চিত্রে একটি গুরুত্বপূর্ণ চরিত্রে অভিনয় করেছেন) বলেছিলেন যে, "আমি [দেওলের] চরিত্রটিতে অভিনয় করতে চেয়েছিলাম যেন আমি তার (ক্রিস্টিনা আখিবা) সাথে রোম্যান্স করতে পারি"।
চিৎলা ইউনিয়ন

চিৎলা ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫৩.০৩ কিমি২ (২০.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৬১৩ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৬টি।
সর্দার আখতার

সর্দার আখতার (১৯১৫ – ১৯৮৬) হিন্দি চলচ্চিত্র এবং উর্দু চলচ্চিত্রের একজন ভারতীয় চলচ্চিত্র অভিনেত্রী ছিলেন। তিনি উর্দু মঞ্চ নাটকে অভিনয়ের মাধ্যমে তাঁর অভিনয় জীবন শুরু করেছিলেন। অভিনয় জগতে তাঁর প্রথম দিকের অধিকাংশ চলচ্চিত্র ছিল সরোজ মুভিটোনের সাথে, যেখানে তিনি বেশিরভাগ অভিনয় অ্যাকশন নির্ভর চরিত্রে করেছিলেন। তিনি ১৯৩৯ সাল মুক্তিপ্রাপ্ত সোহরাব মোদীর "পুকারে" রামি ধোবান চরিত্রে অভিনয় করেছেন; যেখানে তাঁর "ধোপানী" চরিত্রটি সকলের দ্বারা প্রশংসিত হয়েছিল। উক্ত চলচ্চিত্রে একজন নারী তার স্বামীর মৃত্যুর জন্য ন্যায়বিচার কামনা করেছে,- এই চরিত্রটি ছিল তাঁর জন্য এক যুগান্তকারী চরিত্র। এই চলচ্চিত্রে "কাহেকো মোহে ছেড়ে" নামক একটি জনপ্রিয় গানে তিনি কণ্ঠ দিয়েছিলেন। তার চলচ্চিত্র জীবনের উল্লেখযোগ্য চরিত্রটি হচ্ছে স্বামীর অনুপস্থিতিতে একজন কৃষক নারীর সংগ্রাম; এই চরিত্রটি তিনি ১৯৮০ সালে মুক্তিপ্রাপ্ত মেহবুব খানের "আউরতে" চিত্রায়ন করেছেন। পরবর্তীতে এই চরিত্রটি মেহবুবের পুনঃতৈরিকৃত চলচ্চিত্র "মাদার ইন্ডিয়ায়" নার্গিস দ্বারা জনপ্রিয়তা অর্জন করেছিল।
১৯৩৩–৪৫ সালের সময়কালে সর্দার তাঁর অভিনয় জীবনে ৫০টিরও বেশি চলচ্চিত্রে অভিনয় করেছিলেন। সর্দার ১৯৪২ সালে মেহবুব খানের সাথে বিবাহ বন্ধনে আবদ্ধ হন, যাঁকে তিনি ১৯৪০ সালে মুক্তিপ্রাপ্ত "আলি বাবা" চলচ্চিত্রের অভিনয়শিল্পী নির্বাচনের সময় সর্বপ্রথম দেখেছিলেন। তিনি ১৯৪৩ সালে মুক্তিপ্রাপ্ত "ফ্যাশন" চলচ্চিত্রে অভিনয়ের মাধ্যমে তাঁর অভিনয় জীবনের প্রথম ভাগ শেষ করেন। ১৯৭০-এর দশকে মুক্তিপ্রাপ্ত ও. পি. রায়হানের হালচালে অভিনয় করার মাধ্যমে তাঁর অভিনয় জীবনের দ্বিতীয় ভাগ শুরু হয়।
সর্দার আখতার ১৯১৫ সালে, তৎকালীন ব্রিটিশ ভারতের (বর্তমানে পাকিস্তান) লাহোরে জন্মগ্রহণ করেছিলেন। তিনি চমকপ্রদ কৌশল দেখানো নেপথ্য শিল্পী (স্টান্ট) হিসাবে তাঁর কর্মজীবন শুরু করেছিলেন এবং মদন থিয়েটার্স লিমিটেডের প্রযোজনায় আয়োজিত মঞ্চ নাটকগুলোতে অভিনয় করার মাধ্যমে অভিনয় জগতে পদার্পণ করেন।
সর্দার আখতার বাহার আখতারের বড় বোন ছিলেন, তিনিও একজন উচ্চাকাঙ্ক্ষী অভিনেত্রী ছিলেন। এ. আর. কার্দারের বিপরীতে "কাতিল কাতার" নামক চলচ্চিত্রে অভিনয়ের মাধ্যমে তাঁদের উভয়ের একসাথে অভিষেক হয়েছিল। এই চলচ্চিত্র নির্মাণের সময় এর প্রযোজনা বন্ধ করে দেওয়া হয়েছিল এবং শেষ পর্যন্ত বাহার চলচ্চিত্রে কাজ করা বন্ধ করে দিয়েছিলেন।
"আলিবাবা" তৈরির সময় সর্দার আখতারের মেহবুব খানের সাথে দেখা হয়েছিল এবং দুজন একটি সম্পর্কে জড়িয়ে পড়েন, যা ১৯৪২ সালে তাঁদের বিবাহে পরিণতি লাভ করে। এটি ছিল মেহবুবের দ্বিতীয় বিবাহ।
যদিও আখতার ১৯৪৫ সালের পরে কাজ করা বন্ধ করে দিয়েছিলেন, কিন্তু তিনি মেহবুব খানকে ১৯৫২ সালে মুক্তিপ্রাপ্ত "আন, আন্দাজ" এবং "মাদার ইন্ডিয়ার" মতো চলচ্চিত্র নির্মাণে অনুপ্রেরণা জুগিয়েছিলেন। তিনি তাঁর পছন্দের অভিনয়শিল্পীদের চলচ্চিত্র দেখতে খুব ভালবাসতেন; যাঁদের মধ্যে বেটি ডেভিস, নর্মা শিয়েরার, ভিভিয়েন লেই এবং শার্ল বোয়ায়ে অন্যতম।
জুড়ানপুর ইউনিয়ন

জুড়ানপুর ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ। এটি ১২৪.৭৮ কিমি২ (৪৮.১৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৫০ জন।
কালিদহ রেলওয়ে স্টেশন

কালিদহ রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কালিদহ রেলওয়ে স্টেশন তৈরি করা হয়।
কালিদহ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
গাজী আব্দুল হাই

গাজী আব্দুল হাই (২ মার্চ ১৯৫১-১৭ জানুয়ারি ২০১২) বাংলাদেশের যশোর জেলার রাজনীতিবিদ, ব্যবসায়ী, মুক্তিযোদ্ধা ও যশোর-৩ আসনের সাবেক সংসদ সদস্য। 
গাজী আব্দুল হাই ২ মার্চ ১৯৫১ সালে জন্ম গ্রহণ করেন। মৃত ওমেদ আলী গাজীর দ্বিতীয় পুত্র তিনি।
গাজী আব্দুল হাই জাতীয় সমাজতান্ত্রিক দল (রব) এর কেন্দ্রীয় কমিটির সদস্য ছিলেন। ১৯৭২ সালের পর জাসদে যোগদানের পর ৪ বছর কারাভোগ করেন। তিনি ব্যবসায়ীও ছিলেন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় সমাজতান্ত্রিক দলের মনোনয়ন নিয়ে যশোর-৩ (যশোর সদর) আসন থেকে সংসদ সদস্য নির্বাচিত হয়েছিলেন। ১৯৯৩ সালে আওয়ামী লীগে যোগদেন। তিনি ১৯৯৭ সালে যশোর জেলা মুক্তিযোদ্ধা কমান্ডার নির্বাচিত হন। পরবর্তীতে তিনি বিএনপিতে যোগদান করেন। বিএনপি থেকে পদত্যাগ করে তিনি জাসদে (রব) যোগ দেন। মৃত্যুর আগদিন পর্যন্ত তিনি জাসদের (রব) কেন্দ্রীয় কমিটির সদস্য ছিলেন।
গাজী আব্দুল হাই ১৭ জানুয়ারি ২০১২ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।
নিকিতা আরিয়া

নিকিতা আরিয়া পালেকার (মাঝে মাঝে শুধুমাত্র সুপ্রিয়া নামেও পরিচিত) হলেন একজন ভারতীয় টেলিভিশন উপস্থাপক, পরিচালক, মডেল, অভিনেত্রী, ভিজে এবং শাস্ত্রীয় নৃত্যশিল্পী। তিনি বিশ্বজুড়ে বেশ কয়েকটি টেলিভিশন অনুষ্ঠান এবং সরাসরি অনুষ্ঠানের উপস্থাপনা করেছেন। এছাড়াও তিনি বেশ কয়েকটি বিজ্ঞাপনে মডেল হিসেবে, প্রাইম টাইম বিজ্ঞাপনে এবং ফিচার চলচ্চিত্রে কাজ করেছেন।
নিকিতা আরিয়া পালেকর ভারতের মহারাষ্ট্রের বোম্বেতে জন্মগ্রহণ করেছেন। তাঁর পরিবারের প্রায় সকলে চিকিৎসা ক্ষেত্রের সাথে জড়িত। মাত্র ৫ বছর বয়সে, তিনি রাশিয়ান কালচারাল সেন্টার থেকে রুশ ব্যালে এবং শ্রীভারতালয় নৃত্য স্কুল থেকে ধ্রুপদী দক্ষিণ এশীয় ভরতনাট্যম নৃত্যের পেশাদার প্রশিক্ষণ গ্রহণ শুরু করেন। মাত্র ৭ বছর বয়সে, তিনি তাঁর গুরু পদ্মশ্রী সুধারানী রঘুপতির সাথে জাতীয় টেলিভিশন নেটওয়ার্কের ধ্রুপদী নৃত্যভিত্তিক একটি তথ্যচিত্রে উপস্থিত হওয়ার মাধ্যমে সর্বপ্রথম টেলিভিশনে উপস্থিত হন। মাত্র ১২ বছর বয়সে, তিনি নতুন দিল্লির মানব সম্পদ মন্ত্রণালয়ের সংস্কৃতি সম্পদ ও প্রশিক্ষণ কেন্দ্র দ্বারা প্রদত্ত নৃত্যের জন্য বৃত্তি পেয়েছেন। আন্তর্জাতিক নৃত্যের ধরনের প্রতি গভীর আগ্রহ নিয়ে তিনি লন্ডন এবং নিউ ইয়র্কের ব্যালে, জ্যাজ, বলরুম এবং সমসাময়িক অন্যান্য নৃত্য বিষয়ে অধ্যয়ন এবং প্রশিক্ষণ করতে গ্রহণ করতে গিয়েছিলেন।
নিকিতা অর্থনীতি বিষয় নিয়ে স্নাতক এবং আন্তর্জাতিক ব্যবসা ও অর্থায়ন বিষয় নিয়ে স্নাতকোত্তর সম্পন্ন করেছেন। তিনি গ্লোবাস এবং হিস্টাইলের মতো জনপ্রিয় আঞ্চলিক পোশাক প্রতিষ্ঠানের পাশাপাশি জন আব্রাহাম, দিনো মোরিয়া এবং ফ্লেউর জাভিয়েরের মতো বিখ্যাত মডেলদের সাথে ফ্যাশন অনুষ্ঠানে কাজ করেছেন এবং মডেলিংকেই নিজের কর্মজীবন হিসাবে বেছে নিয়েছিলেন। তিনি কীর্তিলাল কালিদাস ডায়মন্ড জুয়েলার্সের শো-স্টপারও ছিলেন।
মডেলিংয়ের দিনগুলোতে বিজ্ঞাপন নির্মাতারা তাঁকে আবিষ্কার করে, "রিগলেস চুইং গাম", "এসিসি সিমেন্টস", "কল্যাণ সিল্কস", সরাভানা স্টোরসের "গোল্ড অ্যান্ড ডায়মন্ড জুয়েলারী", "বিবেক ও কো সুপারস্টার", "ভিডিওকন ওয়াশিং মেশিন", "ফ্র্যাঞ্চ অয়েল এনএইচ" এবং "অমৃতাঞ্জন" সহ বেশ কয়েকটি বিজ্ঞাপনে মডেল হওয়ার সুযোগ করে দিয়েছিল। তিনি পর্দার পাশাপাশি পর্দার পিছনেরও বেশ কিছু কাজ করেছেন; যার মধ্যে, অনুষ্ঠানের অবস্থান নির্ণয় এবং স্টুডিও ফটোশুট পরিকল্পনা এবং সেট ডিজাইনের ধারণা দেওয়া অন্যতম।
তিনি জনপ্রিয় টেলিভিশন চ্যানেলগুলোর কাছ থেকে বেশ কয়েকটি অনুষ্ঠান এবং অনুষ্ঠানে উপস্থাপনের জন্য প্রস্তাব পেয়েছিলেন। তিনি দুবাই, সিঙ্গাপুর, মালয়েশিয়া, অস্ট্রেলিয়া, হংকং এবং শ্রীলঙ্কায় অনুষ্ঠিত স্ক্রিন অ্যাওয়ার্ডস, সিনেমা এক্সপ্রেস অ্যাওয়ার্ডস, সিঙ্গাপুরে আইটিএফএ ফিল্ম অ্যাওয়ার্ডস, মিস ইন্ডিয়া দক্ষিণের (যেখানে মিস ইউনিভার্স সুস্মিতা সেন বিচারকদের প্যানেলে বিচারক হিসেবে ছিলেন) মতো বেশ কয়েকটি সরাসরি সেলিব্রিটি অনুষ্ঠানের উপস্থাপনার দায়িত্ব পালন করেছেন।
নিকিতা আরিয়া কন্নড় চলচ্চিত্র "মজনু"-এর প্রধান চরিত্রে অভিনয় করেছেন, যা সমালোচকদের দ্বারা প্রশংসিত হয়েছে।
নতিপোতা ইউনিয়ন

নতিপোতা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ। এটি ১২৭.৫৬ কিমি২ (৪৯.২৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৫০৩ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১২টি।
ফাজিলপুর রেলওয়ে স্টেশন

ফাজিলপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ফাজিলপুর রেলওয়ে স্টেশন তৈরি করা হয়।
ফাজিলপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কার্পাসডাঙ্গা ইউনিয়ন

কার্পাসডাঙ্গা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪১,০৮৬ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১১টি।
মুহুরীগঞ্জ রেলওয়ে স্টেশন

মুহুরীগঞ্জ রেলওয়ে স্টেশন বাংলাদেশের চট্টগ্রাম বিভাগের ফেনী জেলার ছাগলনাইয়া উপজেলায় অবস্থিত একটি রেলওয়ে স্টেশন।। বাংলাদেশ জাতীয় নির্বাচন কমিশনের নির্বাচনী আসন বন্টন নীতি অনুসারে স্টেশনটি ছাগলনাইয়া-ফুলগাজী ১ আসনে অবস্থিত। এই আসন থেকে তিন তিন বার বিজয়ী হয়ে বাংলাদেশের প্রধানমন্ত্রী নির্বাচিত হন বাংলাদেশ জাতীয়তাবাদী দলের মহাসচিব বেগম খালেদা জিয়া।
'মুহুরীগঞ্জ রেলওয়ে স্টেশনটির অর্থনৈতিক গুরুত্ব আরো বাড়িয়ে তোলে এই রেলপথটি একাধারে ঢাকা-চট্টগ্রাম মহাসড়ক এবং ফেনী নদীর তীরে অবস্থিত হওয়ার কারণে। স্টেশনের পাশে ইতিমধ্যে গড়ে উঠেছে ইট ভাটা এবং পিএইচপি কোম্পানীর (https://bn.wikipedia.org/wiki/পিএইচপি_ফ্যামিলি) বিভিন্ন কলকারখানা। ত্রিমুখী যোগাযোগ ব্যবস্থা বিদ্যমান থাকায় রেলওয়ে সংলগ্ন স্থানটি আন্তর্জাতিকমানের হাসপাতাল, ফেনী নদীর তীরবর্তী পর্যটন কেন্দ্র, ডেইরী ফার্মসহ বহুমুখী ব্যবসা প্রতিষ্ঠান কেন্দ্রর উর্বর ভূমি গণ্য।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে মুহুরীগঞ্জ রেলওয়ে স্টেশন তৈরি করা হয়।
মুহুরীগঞ্জ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
সুলোচন ব্রহস্পতি

সুলোচন ব্রহস্পতি (জন্ম ১৯৩৭, এলাহাবাদে ) হিন্দুস্তানী শাস্ত্রীয় সংগীতের অন্যতম প্রখ্যাত কণ্ঠশিল্পী।১৯৯৪ সালে, তিনি সংগীত নাটক আকাদেমি পুরস্কার পেয়েছিলেন, অনুশীলন শিল্পীদের দেওয়া সর্বোচ্চ ভারতীয় স্বীকৃতি, সংগীত নাটক আকাদেমি, ভারতের জাতীয় সংগীত, নৃত্য ও নাটক একাডেমি দ্বারা।
তিনি একজন কণ্ঠশিল্পী এবং রামপুর-সদরং পরমপাড়ার এক প্রবক্তা। তিনি রামপুর-সহসওয়ান ঘরানার পণ্ডিত ভোলানাথ ভাট ও ওস্তাদ মোশতাক হুসেন খান (মৃত্যু: ১৯৬৪) এর কাছ থেকে সংগীত শিখেছিলেন। পরে তিনি তাঁর গুরু এবং তাঁর স্বামী আচার্য কেসিডি ব্রহস্পতির কাছ থেকে নিবিড় প্রশিক্ষণ গ্রহণ করেছিলেন। - তার রচনার বিপুল সংখ্যক Khayals, Thumris, Tappas এবং Dadras - তার কার্যভার অংশ।
তিনি একজন দক্ষ শিক্ষক এবং সংগীতবিদ এবং "রাগ রাহস্য" সহ বই প্রকাশ করেছেন।
পারকৃষ্ণপুর মদনা ইউনিয়ন

পারকৃষ্ণপুর মদনা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ।
হাউলী ইউনিয়ন

হাউলী ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,০১২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৭টি।
নাটুদহ ইউনিয়ন

নাটুদহ ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার একটি ইউনিয়ন পরিষদ।
আরশি খান

আরশি খান একজন ভারতীয় মডেল, অভিনেত্রী, ইন্টারনেট সেলিব্রিটি এবং আপাতবাস্তব টেলিভিশন অনুষ্ঠান ব্যক্তিত্ব। তিনি ২০১৭ সালে জনপ্রিয় রিয়েলিটি টেলিভিশন শো "বিগ বসের" প্রতিযোগী ছিলেন। 
তার প্রতিদিনের রুটিন এবং বিভিন্ন বিতর্কিত বিষয় নিয়ে সামাজিক যোগাযোগমাধ্যমে ভিডিও, চিত্র এবং মন্তব্যের কারণে খান খ্যাতি অর্জন করেছিলেন। বিভিন্ন শোতে উপস্থিত হওয়ার জন্য তিনি ছিলেন গুগল ভারতের ২০১৭ সালের দ্বিতীয় সর্বাধিক সন্ধানী ব্যক্তি । ২০১৯ সালের ২৮ ফেব্রুয়ারি, আরশি ২০১৯ সালের নির্বাচনের জন্য ভারতীয় জাতীয় কংগ্রেসে দলে যোগ দিয়েছিলেন যেখানে তিনি মুম্বইয়ের প্রতিনিধিত হিসাবে অংশ নেন। 
খান ১৯৮৯ সালের ২৯ নভেম্বর মাসে জন্মগ্রহণ করেন। তার পিতার নাম মোহাম্মদ আরমান খান এবং তার মাতা হলেন নাদিরা খান।
খান প্রথমে থিয়েটারে অভিনয় শুরু করেছিলেন। তবে তিনি মডেলিং ইন্ডাস্ট্রির কাছ থেকে অফার পেয়েছিলেন। ভোপালের একজন থিয়েটার ডিরেক্টর জনাব এহসান চিশতির সাথে তার পরিচয় হয়েছিল। ২০১৪ সালে তিনি মিস গ্লোরি আর্থ বিউটি কন্টেস্ট প্রতিযোগিতা জিতেছিলেন। ২০১৪ সালেও তিনি মিসেস বিকিনি অনলাইন প্রতিযোগিতার চূড়ান্ত প্রতিযোগী হয়ে উঠেছিলেন। "দ্য লাস্ট সম্রাট" শিরোনামে ভারতের প্রথম মূলধারার বলিউড ৪ডি ঐতিহাসিক অ্যাকশন ছবিতে প্রধান চরিত্রে অভিনয় করার জন্য তাকে বেছে নেওয়া হয়েছিল। তিনি তামিল ছবি মল্লী মিশতুতেও হাজির হয়েছেন"." ২০১৭ সালে , তিনি রিয়েলিটি টেলিভিশন শো বিগ বস ১১-এর অংশগ্রহীদের মধ্যে অন্যতম ছিলেন। তাকে শোয়ের শেষ দুটি মৌসুমে অংশ নেওয়ার জন্য বিবেচনা করা হয়েছিল। "খান গসিপ শো বিনোদন কি রাত," টেলিভিশন সিরিয়াল সাবিত্রী দেবী কলেজ অ্যান্ড হাসপাতালে অতিথি হিসাবে উপস্থিত ছিলেন এবং ইশক মেং মার্জওয়ানে একজন বিশেষ অতিথি ছিলেন। 
ভারতীয় জাতীয় কংগ্রেসে যোগ দেওয়া আরশি পেশাদার প্রতিশ্রুতির কারণে পদত্যাগ করেছেন
ভারত নেতৃত্বের সম্মেল ২০১৮ বার্ষিক সংস্করণে খানকে "বিনোদন, বিনোদন এবং বিনোদন"এ কথা বলতে আমন্ত্রণ জানানো হয়েছিল। খান বর্তমানে ৫টি মিউজিক ভিডিওতে প্রদর্শিত হয়েছে যার মধ্যে "বান্দি" অন্তর্ভুক্ত রয়েছে যা ইউটিউবে ইতোমধ্যে ৪.২ মিলিয়ন এবং নাইন নাসিলে ইতোমধ্যে বিশ্বব্যাপী ২ মিলিয়ন দেখা হয়েছে। 
খান আরো মর্জাদাপূর্ণ পুরস্কার পান সত্যজিৎ ব্রাহ্মণ প্রতিষ্ঠিত ৯ তম সংস্করণ মুম্বইয়ে ৬ জুলাই ইন্ডিয়ান অ্যাফেয়ার্স অফ ইয়ার এন্টারটেইনার বিভাগে ২০১৮ সালে ভারত নেতৃত্বের সম্মেলনে পরে খান "আর বিটি বিজনেস ওয়ালে বিড়ি জালাইল" গানে একটি বিশেষ নৃত্য পরিবেশন করন। 
২০১৫ সালের সেপ্টেম্বরে, খান পাকিস্তানি ক্রিকেটার শহীদ আফ্রিদির সাথে সম্পর্কের দাবি করেন। একই বছরে তিনি বলেছিলেন যে স্ব-ঘোষিত আধ্যাত্মিক নেতা রাধে মা বেশ্যাবৃত্তির চক্র চলান এবং এতে যোগ দেওয়ার জন্য তার সাথে যোগযোগ করা হয়েছিল। 
২০১৬ সালে, পাকিস্তানের একটি মাদ্রাসার মুফতী খানের বিরুদ্ধে ফতোয়া জারি করার পরে তিনি নিজের বোরখায় নিজের আরেকটি হিজাবের সাথে বিকিনি পরে ছবি উঠে ফেসবুকে পোস্ট করেন। তার পরে তার ফেসবুক অ্যাকাউন্টটি ব্লক করা হয়েছিল। 
"বিগ বসের" বাড়িতে থাকাকালীন, জলন্ধরের একটি আদালত তার বিরুদ্ধে গ্রেপ্তারি পরোয়ানা জারি করেছিল, সূত্রের মতে অভিযোগ ছিল এই অভিযোগ। এছাড়াও, খান থাকাকালীন অভিনেত্রী-মডেল গেহানা ভাসিষ্ঠ দাবি করেছিলেন যে খান তার বয়স, যোগ্যতা এবং শহীদ আফ্রিদির সাথে সম্পর্ক সম্পর্কে সব কিছু মিথ্যা বলে চলেছেন এবং ৫০ বছর বয়সী এক ব্যক্তির সাথে তার বিয়ে হয়েছে। ২০১৮ সালে, খান দাবি করেছিলেন যে তাকে হয়েছিল। বিকাশ গুপ্তের নির্দেশে এবং পরিস্থিতিটির সাথে তুলনা করে থ্রি থিওরি তৈরি করেছিলেন, শিলপা শিন্দের আগের বিতর্কটি তথ্য প্রযোজকের সাথে হয়েছিল।
চিনকি আস্তানা রেলওয়ে স্টেশন

চিনকি আস্তানা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে চিনকি আস্তানা রেলওয়ে স্টেশন তৈরি করা হয়।
চিনকি আস্তানা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
রাঘবদাইড় ইউনিয়ন

রাঘবদাইড় ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ১২০.০৫ কিমি২ (৪৬.৩৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,৫৩৭ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ২২টি।
ওয়েলিংটন স্টেশন (সিটিএ)

ওয়েলিংটন শিকাগো ট্রানজিট অথরিটির (সিটিএ) বাদামী লাইনের একটি শিকাগো ‘‘এল’’ স্টেশন; বেগুনী লাইন এক্সপ্রেস ট্রেনগুলিও সপ্তাহের ছুটির দিনে স্টেশনগুলিতে থামে। এটি চারটি ট্র্যাক এবং দুটি সাইড প্ল্যাটফর্ম সহ একটি উত্তোলিত স্টেশন। এটি ইলিনয় রাজ্যের শিকাগোর লেকভিউ এলাকায় ৯৪৫ ওয়েস্ট ওয়েলিংটন অ্যাভিনিউতে অবস্থিত। মাঝের ট্র্যাকগুলিতে লাল লাইনের ট্রেনগুলি স্টেশন দিয়ে যায় তবে থামবে না। স্টেশনটি ৩০ শে মার্চ, ২০০৮ থেকে ৩০ জুলাই, ২০০৯ সাল পর্যন্ত সংস্কারের জন্য বন্ধ ছিল।
ওয়েলিংটন স্টেশন ১৯০০ সালে শহরতলীর লেক এবং ওয়েলস থেকে উইলসন স্টেশন পর্যন্ত উত্তর-পশ্চিম উত্তোলিত রেলপথের স্থানীয় স্টেশন হিসাবে খোলা হয়। ১৯৪০-এর দশকের শেষভাগ থেকে ওয়েলিংটন রাভেনসউড রুটে (বর্তমানে বাদামী লাইন) স্টেশনে পরিণত হয়। আগুনের পরে ১৯৬০-এর দশকে মূল স্টেশন ভবনটি ভেঙে ফেলা হয়। বাদামী লাইনে যানজট নিরসনে সহায়তার প্রচেষ্টার অংশ হিসাবে বাদামী লাইন এক্সপ্রেস ট্রেনগুলি ১৯৯৮ সালে স্টেশনে থামতে শুরু করে।
বাদামী লাইন সক্ষমতা সম্প্রসারণ প্রকল্পের অংশ হিসাবে ওয়েলিংটনের পুনর্গঠন ও সংস্কার করা হয়। নতুন স্টেশন এডিএ প্রবেশযোগ্যতার প্রয়োজনীয়তাগুলি পূরণের জন্য আটটি গাড়ি ট্রেন এবং লিফটকে সক্ষম করতে প্ল্যাটফর্মগুলি প্রসারিত করা হয়। ওয়েলিংটন স্টেশনটি সংস্কারের জন্য মার্চ ৩০, ২০০৮ সাল থেকে বন্ধ ছিল এবং ৩০ জুলাই, ২০০৯ সালে স্টেশনটি আবার চালু হয়।
কাজী মুনিরুল হুদা

কাজী মুনিরুল হুদা বাংলাদেশের যশোর জেলার রাজনীতিবিদ, আইনজীবী ও যশোর-২ (ঝিকরগাছা-চৌগাছা) আসনের সাবেক সংসদ সদস্য।
কাজী মুনিরুল হুদা একজন আইনজীবী, বিএনপির কেন্দ্রীয় কমিটির সদস্য ও যশোর জেলার সাবেক সাধারণ সম্পাদক। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে যশোর-২ (ঝিকরগাছা-চৌগাছা) আসন থেকে সংসদ সদস্য নির্বাচিত হয়েছিলেন।
অমৃতা অরোরা

অমৃতা অরোরা (জন্ম: ৩১শে জানুয়ারি ১৯৭৮) হলেন একজন ভারতীয় চলচ্চিত্র অভিনেত্রী, মডেল, টেলিভিশন উপস্থাপক এবং ভিজে। তিনি ২০০২ সালে মুক্তিপ্রাপ্ত "কিতনে দূর কিতনে পাস" নামক চলচ্চিত্রে করিশমা প্যাটেল চরিত্রে অভিনয় করার মাধ্যমে বলিউড জগতে পদার্পণ করেন।
অমৃতা অরোরা ১৯৭৮ সালের ৩১শে জানুয়ারি তারিখে ভারতের মহারাষ্ট্রের মুম্বইয়ের থানে জেলায় জন্মগ্রহণ করেছেন। তাঁর যখন মাত্র ৬ বছর বয়স ছিল, তখন তাঁর বাবা-মায়ের বিচ্ছেদ হয়ে যায়। অতঃপর তিনি তাঁর মা ও বোন মালাইকা অরোরার সাথে চেম্বুরে বসবাস করতে থাকেন এবং সেখানেই তিনি তাঁর শৈশব অতিবাহিত করেছেন। তার মা জয়েস পলিকার্প একজন মালয়ালি ক্যাথলিক এবং তাঁর বাবা অনিল অরোরা পাঞ্জাবের ভারতীয় সীমান্তবর্তী এলাকার ফাজিলকার বাসিন্দা ছিলেন, যিনি বাণিজ্য-নৌবহরের কর্মচারী ছিলেন।
অমৃতা চেম্বুরের স্বামী বিবেকানন্দ স্কুল থেকে মাধ্যমিক স্তরের পড়াশোনা সম্পন্ন করেছেন। তাঁর খালা, গ্রেস পলিকার্প, মুম্বইয়ের একটি স্কুলের অধ্যক্ষ ছিলেন। জনপ্রিয় অভিনেত্রী মালাইকা অরোরা হচ্ছেন তার বোন।
তিনি ২০০৯ সালে নির্মাণ শিল্পের ব্যবসায়ী শাকীল লড়কের সাথে বিবাহ বন্ধনে আবদ্ধ হন। ২০০৯ সালের ৪ঠা মার্চ তারিখে তাঁরা খ্রিস্টান রীতিনীতি অনুসারে বিবাহ সম্পন্ন করেছিলেন। অতঃপর ৫ই মার্চ তারিখে মেহেদি এবং ৬ই মার্চ তারিখে নিকাহ সম্পন্ন করেন। তাঁদের দুইটি পুত্র সন্তান রয়েছে; যার মধ্যে একজনের নাম আজান (যে ২০১০ সালের ৫ই ফেব্রুয়ারি তারিখে জন্মগ্রহণ করেছে) এবং অন্য জনের নাম রায়ান (যে ২০১২ সালের ২০শে অক্টোবর তারিখে জন্মগ্রহণ করেছে)।
২০০২ সালে মুক্তিপ্রাপ্ত "কিতনে দূর কিতনে পাস" নামক চলচ্চিত্রে করিশমা প্যাটেল চরিত্রে অভিনয় করার মাধ্যমে তাঁর অভিনয় জগতে অভিষেক হয়; উক্ত চলচ্চিত্রে তিনি ফারদিন খানের বিপরীতে অভিনয় করেছেন। এই চলচ্চিত্রটি বক্স অফিসে তেমন সফলতা অর্জন করতে পারেনি। তাঁর প্রথম সফল চলচ্চিত্রটি ছিল অ্যাকশন প্রহসন ভিত্তিক "আওয়ারা পাগল দিওয়ানা"। বেশ কয়েকটি ব্যবসায়িকভাবে অসফল চলচ্চিত্রে অভিনয় করার পর, তিনি ২০০৪ সালে "গার্লফ্রেন্ডে" অভিনয় করেছেন; এই চলচ্চিত্রটি একটি বিতর্কিত চলচ্চিত্র ছিল যেখানে মেয়েদের সমকামিতা প্রদর্শন করা হয়েছিল। এই চলচ্চিত্রে তিনি ঈশা কোপিকরের বিপরীতে অভিনয় করেছিলেন।
২০০৯ সালে, তাঁর দুইটি চলচ্চিত্র মুক্তি পেয়েছিল; যার মধ্যে প্রথমটি হচ্ছে "দেহ" এবং অন্যটি হচ্ছে "টিম দ্য ফোর্স"। একই বছর তিনি সাজিদ নাদিয়াদওয়ালা প্রযোজিত "কমবখত ইশকে" একটি পার্শ্ব চরিত্রে অভিনয় করেছিলেন। এরপরে তিনি ব্যক্তিগত কারণ দেখিয়ে চলচ্চিত্র জগতের অভিনয় থেকে বিদায় নেন।
কড়ইচড়া ইউনিয়ন

২ নং কড়ইচূড়া ইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন। এই ইউনিয়নের পূর্বে মেলান্দহ উপজেলার হাজরাবাড়ী পৌরসভা ও ৬ নং আদ্রা ইউনিয়ন, উত্তরে মেলান্দহ উপজেলার ৩ নং মাহমুদপুর ইউনিয়ন এবং দক্ষিণ ও পশ্চিমে ৩ নং গুনারীতলা ইউনিয়নের অবস্থান।
★ভেলামারী
★ বড় ভাংবাড়ী
★ ছোট ভাংবাড়ী
★পূর্ব জটিয়ার পাড়া
★ পশ্চিম জটিয়ার পাড়া
★বাগলের ঘর
★ধলিরবন্দ
★গড়পাড়া
★চালেনী পাড়া
★কাজলা
★মহিষবাথান
★ ইলশামারী
★লালডোবা
★পূর্ব নলছিয়া
★পশ্চিম নলছিয়া
★বিনোদটংগী
★গজারমারী
★কুমোরপাড়া
★ঘুঘুমারী
★বরঘোনা নগর
★মোমেনাবাদ
শিক্ষার হার :৫৫% আনুমানিক। 
শিক্ষা প্রতিষ্ঠান
উল্লেখযোগ্য প্রাথমিক বিদ্যালয়সমূহ:
★ভেলামারী সরকারী প্রাথমিক বিদ্যালয় 
★ভাংবাড়ী সরকারী প্রাথমিক বিদ্যালয়, 
★জটিয়ার পাড়া সরকারী প্রাথমিক বিদ্যালয়,
★ মহিষবাথান বালক সরকারী প্রাথমিক বিদ্যালয়, 
★মহিষ বাথান বালিকা সরকারী প্রাথমিক বিদ্যালয়, 
★পূর্ব বিনোদটংগী সরকারী প্রাথমিক বিদ্যালয়, 
★পশ্চিম বিনোদটংগী সরকারী প্রাথমিক বিদ্যালয় 
★পূর্ব নলছিয়া সরকারী প্রাথমিক বিদ্যালয় ও 
★ বরগুনানগর জোহর সরকার সরকারি প্রাথমিক বিদ্যালয়।
উল্লেখযোগ্য মাদ্রাসা ও উচ্চ বিদ্যালয়সমূহ:
★মহিষবাথান আর এম উচ্চ বিদ্যালয়, 
★প্রিন্সিপাল রইছ উদ্দীন আহমদ উচ্চ বিদ্যালয়, 
★লালডোবা উচ্চ বিদ্যালয়, 
★গড়পাড়া শেখ ফজলুল হক মনি উচ্চ বিদ্যালয়, 
★ মিলন বাজার ভাংবাড়ী আলিম মাদ্রাসা, 
★বাংলাদেশ রাবেয়া সিরাজ দাখিল বালিকা মাদ্রাসা, 
★ঘুঘুমারী হাইস্কুল ও ভকেশনাল।
বর্তমান চেয়ারম্যান-মোজাম্মেল হক বাচ্চু 
মেম্বারগণের তালিকা:
আলমগীর হোসেন(৯নং ওয়ার্ড)
আলতাফুর রহমান(৮নং ওয়ার্ড)
আব্দুল্লাহ আল মুতি(৭নং ওয়ার্ড)
ইয়াকুব আলী(৩নং ওয়ার্ড)
ইউসুফ আলী(২নং ওয়ার্ড)
১. মিলন বাজার
২. মহিষবাথান বাজার
জোড়খালী ইউনিয়ন

জোড়খালীইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন।
পূর্বে আদারভিটা ইউনিয়ন
পশ্চিম এ বগুড়া জেলার সারিয়াকান্দি থানার বোয়ালিয়া কর্ণীবাড়ী ইউপি
দক্ষিণে বোয়ালিয়া সরিষাবাড়ী সাতারিয়া ইউপি
উত্তরে বালিজোড়ি আর গুনারিতলা ইউপি।
চরগোলাবাড়ী
দিঘলকান্দি
রামচন্দ্রপুর
বেড়া বেতাগা
কুকুরমারি
চরজোরখালি
খিলকাটি
হাটমাগুড়া
কলাদহ
বার‌ইপাড়া
ফুলজোর
ইত‍্যাদি এই ইউনিয়নের প্রধান গ্রাম
চরগোলাবাড়ীতে জোরখালী ইউনিয়ন পরিষদ কার্যালয়ে র অবস্থান।
শিক্ষা প্রতিষ্ঠান সমূহের তালিকা–
আদারভিটা ইউনিয়ন

আদারভিটা ইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন।
শিক্ষার হার : ৬৫%
শিক্ষা প্রতিষ্ঠান
সিধুলী ইউনিয়ন

সিধুলী ইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন।
১.বীর ভাাটিয়ানী (শ্যামগন্জ কালিবাড়ী বাজার)<br>
২.বীর লোটাবর <br>
৩.চর ভাটিয়ানী <br>
৪.চর লোটাবর <br>
৫.কাজীয়াবাড়ী <br>
৬.রায়েরছড়া
শিক্ষার হার :
শিক্ষা প্রতিষ্ঠান
শ্যামগন্জ উচ্চ বিদ্যালয়
বর্তমান চেয়ারম্যান- মাহাবুব আলম মিরন
লিন্ডা আর্সেনিও

লিন্ডা আর্সেনিও (জন্ম: ২০শে জুন ১৯৭৮) হলেন একজন মার্কিন অভিনেত্রী এবং টেক্সাসের মডেল। তিনি তাঁর অভিনয় জীবনে বেশ কয়েকটি ভাষায় অভিনয় করলেও তিনি মূলত হিন্দি চলচ্চিত্রে অধিক অভিনয় করেছেন। তিনি ২০০৬ সালে মুক্তিপ্রাপ্ত হিন্দি চলচ্চিত্র "কাবুল এক্সপ্রেসে" জেসিকা ব্যাকহ্যাম চরিত্রে অভিনয় করার জন্য অধিক পরিচিত লাভ করেছেন।
লিন্ডা আর্সেনিও ১৯৭৮ সালের ২০শে জুন তারিখে মার্কিন যুক্তরাষ্ট্রের টেক্সাসের গালভেস্টন আইল্যান্ডে জন্মগ্রহণ করেছেন। তাঁর মা হচ্ছেন সালভাদোরীয় এবং তাঁর বাবা হচ্ছেন যুগোস্লাভীয়। টেক্সাসে তাঁর দুই বোন ও এক ভাই রয়েছে।
তিনি ডালাসের অ্যাক্টর'স কনজারভেটরিতে দুই বছর অধ্যয়ন করেছিলেন, যেখান থেকে তিনি অভিনয় বিষয়ে একটি ডিগ্রি নিয়ে স্নাতক সম্পন্ন করেন এবং পরবর্তীতে তিনি নিউ ইয়র্ক সিটিতে অভিনয় বিষয়ে পড়াশোনা চালিয়ে যান। থিয়েটার এবং বাদ্যযন্ত্র নিয়ে ইতোমধ্যে অভিজ্ঞতা থাকার কারণে তিনি প্রথমে টেক্সাসে এবং পরে নিউ ইয়র্কে পেশাদার থিয়েটার করতে শুরু করেছিলেন, যা তাঁকে পূর্ণদৈর্ঘ্য চলচ্চিত্রগুলোতে কাজ পেতে দারুনভাবে সহায়তা করেছিল।
তিনি ভারতীয় চলচ্চিত্র জগতে পা রাখার পূর্বে একটি ইংরেজি স্বাধীন চলচ্চিত্র "দ্য প্রসেস অফ ক্রিয়েটিভ ডিসেপশনে" অভিনয় করেছেন; যেটি অভিনয় জগতে তাঁর প্রথম চলচ্চিত্র ছিল। তিনি তামিল ও তেলুগু চলচ্চিত্রেও অভিনয় করেছেন। তাঁর অভিনীত তামিল চলচ্চিত্র হচ্ছে "সাচেঁ" এবং "থোট্টি জয়া"; যার মধ্যে শেষেরটিতে তিনি একটি আইটেম গানও করেছেন। এছাড়াও তিনি "কানা কান্দিয়ান"-এর একটি বিশেষ চরিত্রে অভিনয় করেছেন। অতঃপর তিনি "ভদ্র" নামক একটি তেলুগু চলচ্চিত্রে অভিনয় করেছেন। তিনি "টুইংকল টুইংকল লিটল স্টার" নামে একটি চলচ্চিত্রে অভিনয় করেছেন।
তাঁর প্রথম বলিউড চলচ্চিত্রটি "কাবুল এক্সপ্রেস"। এই চলচ্চিত্রটি পুরোপুরি আফগানিস্তানেই চিত্রায়ন করা হয়েছিল। কাবুল এক্সপ্রেসের সফলতার পর তিনি ভারতে স্থায়ীভাবে বসবাস শুরু করেন, তিনি বর্তমানে মুম্বইয়ে বসবাস করেন। অতঃপর তিনি "মুম্বই সালসা" এবং "আলু চাটে" অভিনয় করেছেন; আলু চাটে তিনি অভিনেতা আফতাব শিবদাসানির বিপরীতে অভিনয় করেছেন।
২০০৭ সালের শুরুর দিকে, তিনি 'আটলান্টা" গণেশ দ্বারা পরিচালিত "মাই ডিয়ার ফাদার" ("এন ইনাইয়া থানথাই") এবং "সেলফ ডিফেন্স" ("অথথু মীরা আসাই") নামে দুটি সঙ্কর-সাংস্কৃতিক তামিল টেলিফিল্মে অভিনয় করেছেন।
২০০৯ সালে, তিনি দক্ষিণ ভারতীয় জনপ্রিয় অভিনেতা মম্মুট্টী এবং শরৎ কুমারের সঙ্গে মালয়ালম চলচ্চিত্র "পাঝাসি রাজাতে" অভিনয় করেছেন। তবে এই চলচ্চিতে তাঁর চরিত্রের (মালাবর জেলা সাব-কালেক্টরের যুবতী স্ত্রী দোরা বাবর হিসাবে) জন্য তিনি অনেক সমালোচিত হয়েছিলেন।
হাজরাবাড়ী পৌরসভা

হাজরাবাড়ী পৌরসভা বাংলাদেশের ময়মনসিংহ বিভাগের জামালপুর জেলার মেলান্দহ উপজেলার অন্তর্গত একটি পৌরসভা।
পৌরসভাটি ২০১৬ সালে প্রতিষ্ঠিত হয় কিন্তু এর করা হয় ২০১৭ সালের ৩০ এপ্রিল। পৌরসভাটির প্রথম নির্বাচন অনুষ্ঠিত হয় ২০২২ সালের ২ নভেম্বর।
• দক্ষিণ হাজরাবাড়ি কাছিমুল উলূম মাদরাসা
বর্তমান মেয়র -
সাবেক মেয়র- শামসুজ্জামান সুরুজ
সাবা আজাদ

সাবা আজাদ হলেন একজন ভারতীয় অভিনেত্রী, নাট্য পরিচালক এবং সংগীতশিল্পী। তিনি মুম্বই-ভিত্তিক বৈদ্যুতিন ফান দল ম্যাডবয়/মিংকের দুজনের একজন। সাবা ২০১১ সালে মুক্তিপ্রাপ্ত রোমান্টিক কৌতুক চলচ্চিত্র "মুঝসে ফ্রেন্ডশিপ কারোগে"-এর মূল চরিত্রে অভিনয় করার জন্য অধিক পরিচিত। এই চলচ্চিত্রটি ভারতে অতি জনপ্রিয় হয়েছিল, সারা দেশের কলেজ ছাত্রদের মধ্যে এটি ব্যাপক জনপ্রিয়তা অর্জন করেছিল। তিনি ২০১৬ সালে ওয়াই-ফিল্মসের ওয়েব সিরিজ, "লেডিস রুমে" ডিঙ্গোর ভূমিকায় অভিনয় করেছেন। ২০০৮ সালে মুক্তিপ্রাপ্ত স্বাধীন চলচ্চিত্র "দিল কাবাডি"তে রাগা নামক অন্যতম প্রধান চরিত্রে অভিনয়ের মাধ্যমে বলিউডে অভিষেক করেন। তিনি ক্যাডবেরি, পন্ডস, ম্যাগি, টাটা স্কাই, গুগল, কিট ক্যাট, ভোডাফোন, সানসিল্ক, নেসক্যাফে, এয়ারটেলের পাশাপাশি ক্লিন অ্যান্ড ক্লিয়ার, ওয়েস্টসাইড এবং অ্যামওয়ের মতো স্বনামধন্য প্রতিষ্ঠানের বিজ্ঞাপনে একজন মডেল হিসেবে কাজ করেছেন।
তিনি মঞ্চ নাটকের দুর্দান্ত অভিনেতা সফদার হাশমির ভাইয়ের মেয়ে। একটি নাট্য পরিবারে জন্ম নেওয়া আজাদ খুব অল্প বয়স থেকেই মঞ্চ প্রযোজক সফদার হাশমির নাট্যদল "জন নাট্য মঞ্চের" সাথে অভিনয় করেছেন, সেখানে তিনি হাবিব তনভীর, এমকে রায়না, জিপি দেশপাণ্ডে এবং এন কে শর্মার মতো অভিনেতার সাথে কাজ করেছেন। তিনি ওড়িশি, ধ্রুপদী ব্যালে, জ্যাজ, লাতিনের পাশাপাশি সমসাময়িক নৃত্যের প্রশিক্ষণও নিয়েছেন। তাঁর ওড়িশি নৃত্যের গুরু কিরণ সেগালের সাথে তিনি ভারতে এবং দেশের বাইরে ইংল্যান্ড, কানাডা, নেপাল ইত্যাদি জায়গায় নৃত্যের পাশাপাশি অভিনয় করেছেন।
বিদ্যালয়ের পড়া শেষ করার পর, পরিচালক ঈশান নায়ের পরিচালিত "গুরুর" নামক একটি স্বল্পদৈর্ঘ্যের চলচ্চিত্রে প্রধান চরিত্রে অভিনয় করে তিনি চলচ্চিত্র জগতে পদার্পণ করেছিলেন, ছবিটি নিউ ইয়র্ক এবং ফ্লোরেন্সের উৎসবগুলোতে দেখানো হয়েছিল। এর পর থেকে তিনি বেশ কয়েকটি স্বল্পদৈর্ঘ্যের চলচ্চিত্রে কাজ করেছেন।
২০০৮ সালে মুক্তিপ্রাপ্ত অনিল সিনিয়রের স্বাধীন হিন্দি চলচ্চিত্র "দিল কাবাডি"তে অভিনয়ের মাধ্যমে তিনি বলিউড জগতে অভিষেক করেছিলেন; উক্ত চলচ্চিত্রে তিনি রাহুল বসুর বিপরীতে অভিনয় করেন। অতঃপর তিনি ওয়াই-ফিল্মসের "মুঝসে ফ্রেন্ডশিপ কারোগে"-এ মূল চরিত্রে অভিনয় করেছিলেন, যেখানে তিনি নবাগত নিশান্ত দাহিয়া ও সাকিব সেলিমের বিপরীতে প্রীতি সেনের চরিত্রে অভিনয় করেছিলেন।
তিনি মঞ্চ নাটকের স্বনামধন্য অভিনেতা সফদার হাশমির ভাইয়ের মেয়ে। ২০১৩ সালের ১লা মার্চ তারিখে, ইমাম শাহ ঘোষণা করেন যে, তিনি এবং সাবা "লিভ-ইন" সম্পর্কে আবদ্ধ রয়েছেন।
কাজী খাদেমুল ইসলাম

ডা. কাজী খাদেমুল ইসলাম (৩১ জানুয়ারি ১৯২৫-২৮ মার্চ ১৯৯০) বাংলাদেশের ঝিনাইদহ জেলার রাজনীতিবিদ, চিকিৎসক ও তৎকালীন শৈলকুপা উপজেলা নিয়ে গঠিত যশোর-১ (বর্তমান ঝিনাইদহ-১) আসনের সাবেক সংসদ সদস্য।
কাজী খাদেমুল ইসলামের জন্ম ৩১ জানুয়ারি ১৯২৫ সালে ঝিনাইদহ জেলার শৈলকুপা উপজেলার বাখরবা গ্রামে। ১২ জন ভাই-বোনের মধ্যে তিনি সবার বড় ছিলেন। তার পিতা কাজী মফিজুল ইসলাম ইসলামী চিন্তাবিদ ও খ্যাতনামা পীর ছিলেন। তিনি শৈলকুপা হাইস্কুল থেকে ১৯৪২ সালে ম্যাট্রিকুলেশন পাশ করেন। এর পর কলকাতা হোমিওপ্যাথিক কলেজ থেকেও ডিগ্রী অর্জন করেন। তিনি ১৯৪৮ সালে কলকাতার ক্যাম্পবেল কলেজ থেকে এলএমএফ পাশ করেন।
কাজী খাদেমুল ইসলাম একজন শিশু বিশেষজ্ঞ চিকিৎসক। তিনি চিকিৎসক হিসাবে ১৯৪৮ সালে শৈলকুপায় কর্মজীবন শুরু করেন। তিনি ছিলেন শৈলকুপা থানা আওয়ামীলীগের প্রতিষ্ঠাতা ও সংগঠক।
তিনি ১৯৭০ সালের নির্বাচনে প্রাদেশিক পরিষদের সদস্য নির্বাচিত হয়েছিলেন। মুক্তিযুদ্ধকালিন সময়ে এবং বাংলাদেশ গঠিত হওয়ার পরও তিনি ছিলেন শৈলকুপার থেকে বাংলাদেশের গণপরিষদের সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি তৎকালীন শৈলকুপা উপজেলা নিয়ে গঠিত যশোর-১ (বর্তমান ঝিনাইদহ-১) আসন থেকে সংসদ সদস্য নির্বাচিত হয়েছিলেন।
ডা. কাজী খাদেমুল ইসলাম ২৮ মার্চ ১৯৯০ সালে মৃত্যুবরণ করেন।
যুরারাহ ইবনে আয়ান

যুরারাহ ইবনে আয়ান (৬৯০-৭৬৮ খ্রিস্টাব্দ) () ইমাম বাকির, ইমাম জাফর আল সাদিক এবং ইমাম মুসা আল কাজিমের বিখ্যাত সঙ্গী ছিলেন। তিনি ছিলেন মুহাদ্দিস এবং দ্বীনের বিষয়ে বিদ্বান এবং গভীর জ্ঞান সম্পন্ন ইসলামী পণ্ডিত। এছাড়া তিনি "সাহাবী ঐক্যমত্যের" নামে পরিচিত ছিলেন। তিনি সাহাবিদের মধ্যে অন্যতম ছিলেন যাকে শিয়া বিদ্বানরা হাদীসের ক্ষেত্রে অতিরিক্ত সম্মান দেয়। মুহাদ্দিস "ক্বাম্মী" তাঁর "তুহফাহ আল-আহবাব গ্রন্থে" বলেছিলেন যে, "তাঁর শ্রেষ্ঠত্ব ও মর্যাদা এই ক্ষেত্রে উল্লেখ করা মতোই গুরুত্বপূর্ণ"।
কেউ কেউ বলে যে তার আসল নাম ছিল আব্দ রব্বা () এবং জুরারাহ তার ডাক নাম ছিল। তিনি আবু আল-হাসান (বাংলায় "হাসানের পিতা") নামেও পরিচিত ছিলেন। কিছু প্রতিবেদনে বলা হয়েছে যে, তার পিতা একজন বাইজান্টাইন সন্ন্যাসী ছিলেন। যাকে শাইবানী বংশের একজনের হাতে মুসলিম অঞ্চলে দাসত্ব করে বিক্রি করা হয়েছিল, যার সাথে জুরারাহ আটকে ছিল।
২ হাজারেরও বেশি হাদীস তাকে উল্লেখ করা হয়েছে। জীবনীমূলক সাহিত্যে তাকে "সম্মানিত" এবং বিশ্বাসযোগ্য "হিসাবে বর্ণনা করা হয়। বর্ণিত হয়েছে যে: "এটি যদি জুরারার পক্ষে না হয়, তবে আমার পিতার বক্তব্য শীঘ্রই বিলুপ্ত হয়ে যেত"।
যুরারাহ ইরাকের কুফায় ৭৬৬-৭৭৭ খ্রিস্টাব্দ/১৪৯-১৫০ হিজরির মধ্যে মারা গেছেন।
ডেভিড হেইন

পিটার ডেভিড হেইন (; জন্ম: ২৬ জুন, ১৯৪৫) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিলন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডেভিড হেইন।
ক্রিকেটপ্রিয় পরিবারে ডেভিড হেইনের জন্ম। পিতা মেজর জেনারেল বারট্রাম হেইন অল সিলন দলের সদস্যরূপে ক্রিকেট খেলেছেন। কলম্বোর সেন্ট পিটার্স কলেজে অধ্যয়ন করেছেন। এখানে অবস্থানকালে ক্রিকেট খেলতে শুরু করেন। ১৯৬১ থেকে ১৯৬৪ সাল পর্যন্ত ঐ শিক্ষাপ্রতিষ্ঠানের পক্ষে ক্রিকেট খেলায় প্রতিনিধিত্ব করেন। তন্মধ্যে, ১৯৬৪ সালে দলের অধিনায়কের দায়িত্ব পালন করেছিলেন তিনি। এছাড়াও, একই বছরে কলম্বোর বিদ্যালয় দলের সদস্যরূপে ভারতের বিদ্যালয় দলের বিপক্ষে খেলেন।
১৯৬৪-৬৫ মৌসুম থেকে ১৯৭৫-৭৬ মৌসুম পর্যন্ত ডেভিড হেইনের প্রথম-শ্রেণীর খেলোয়াড়ী জীবন চলমান ছিল। ১৯৬৬ থেকে ১৯৭৬ সময়কালে আঠারোটি অনানুষ্ঠানিক টেস্টে অংশগ্রহণ করেছেন তিনি।
বিদ্যালয়ে থাকাকালেই বার্গার রিক্রিয়েশন ক্লাবের প্রতিনিধিত্ব করেছেন। ১৯৬৯-৭০ মৌসুম পর্যন্ত সেখানে তিনি খেলেন। এরপর, ১৯৭০-৭১ মৌসুম থেকে ১৯৭৫-৭৬ মৌসুম পর্যন্ত নন্দেস্ক্রিপ্টস ক্রিকেট ক্লাবে খেলেন। তন্মধ্যে, ১৯৭৪-৭৫ মৌসুমে দলের অধিনায়কের দায়িত্বে ছিলেন।
১৯৬৪ সালে প্রথম-শ্রেণীর ক্রিকেটে অভিষেক ঘটে ডেভিড হেইনের। সর্বমোট ৫০টি খেলায় অংশ নিয়েছিলেন তিনি। চারটি শতরানের ইনিংস খেলেছিলেন। ডিসেম্বর, ১৯৭৫ সালে ব্যাঙ্গালোরে ভারতীয় বিশ্ববিদ্যালয় দলের বিপক্ষে ব্যক্তিগত সর্বোচ্চ ১৩৬ রান সংগ্রহ করেন। ঐ সময়ে কেবলমাত্র বিদেশী দলের বিপক্ষে সিলন/শ্রীলঙ্কার খেলাগুলো প্রথম-শ্রেণীর খেলা হিসেবে বিবেচিত হতো।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ডেভিড হেইন। ৭ জুন, ১৯৭৫ তারিখে ম্যানচেস্টারে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৪ জুন, ১৯৭৫ তারিখে নটিংহামে পাকিস্তান দলের বিপক্ষে সর্বশেষ ওডিআইয়ে অংশ নেন তিনি। ঐ সময়ে শ্রীলঙ্কা দল আইসিসির সহযোগী সদস্য থাকায় টেস্ট মর্যাদাপ্রাপ্ত ছিল না তার দল।
১৯৭৬ সালে ইংল্যান্ডে অভিবাসিত হন। ১৯৮৩ সাল পর্যন্ত মিডলসেক্স কাউন্টি ক্রিকেট লীগে রিচমন্ড ক্রিকেট ক্লাবের পক্ষে খেলতে থাকেন। তন্মধ্যে, ১৯৭৯ ও ১৯৮০ সালে দলকে নেতৃত্ব দিয়েছিলেন তিনি। ১৯৭৯ সালে পাঁচটি সেঞ্চুরি করে এক মৌসুমে সেরা রেকর্ড গড়েন। ১৯৮১ সালে মাইনর কাউন্টিজ চ্যাম্পিয়নশীপে বার্কশায়ারের পক্ষে চার খেলায় অংশ নেন। তবে, ব্যক্তিগত কাজ ও পারিবারিক চাপে আর খেলা সম্ভব হয়নি।
৩৯ বছর বয়সে ১৯৮৪ সালে খেলার জগৎ থেকে পুরোপুরিভাবে অবসর গ্রহণ করেন। এ পর্যায়ে লেন্সবারি ক্রিকেট ক্লাবের পক্ষে খেলেছিলেন।
শ্রীলঙ্কার অন্যতম সেরা কভার পয়েন্ট অঞ্চলে অবস্থানকারী ফিল্ডার হিসেবে বৈশ্বিকভাবে পরিচিতি পেয়েছিলেন। সেপ্টেম্বর, ২০১৮ সালে ৪৯ জন সাবেক শ্রীলঙ্কান ক্রিকেটারকে শ্রীলঙ্কা ক্রিকেট কর্তৃপক্ষ সম্মানিত করে। তিনিও অন্যতম হিসেবে আইসিসির পূর্ণাঙ্গ সদস্য হবার পূর্বে শ্রীলঙ্কান ক্রিকেটে অনবদ্য ভূমিকা রেখেছেন।
মঘী ইউনিয়ন

মঘী ইউনিয়ন বাংলাদেশের খুলনা বিভাগের মাগুরা জেলার সদর উপজেলার একটি ইউনিয়ন পরিষদ। এটি ৯৫.৮৩ কিমি২ (৩৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৫২০ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ১১টি।
বিজয়া মেহতা

বিজয়া মেহতা (জন্ম ৪ঠা নভেম্বর ১৯৩৪) একজন প্রখ্যাত ভারতীয় মারাঠি চলচ্চিত্র ও নাট্য পরিচালক এবং অনেকগুলি সমান্তরাল ধারার চলচ্চিত্রের অভিনেতা। নাট্যকার বিজয় তেন্ডুলকার, এবং অভিনেতা অরবিন্দ দেশপাণ্ডে ও শ্রীরাম লাগু র সঙ্গে তিনি মুম্বাই-ভিত্তিক নাট্যদল রঙ্গায়নের প্রতিষ্ঠাতা সদস্য। তিনি" পার্টি " (১৯৮৪) চলচ্চিত্রে তার প্রশংসিত ভূমিকার জন্য বেশি পরিচিত। এছাড়াও পরিচালক হিসেবে " রাও সাহেব " (১৯৮৬) এবং " পেস্টনজি " (১৯৮৮) তাঁকে অনেক পরিচিতি এনে দিয়েছে। থিয়েটার দল," রঙ্গায়ন " এর প্রতিষ্ঠাতা সদস্য হিসাবে তিনি ১৯৬০ এর দশকে পরীক্ষামূলক মারাঠি থিয়েটারের শীর্ষস্থানীয় ব্যক্তিত্ব ছিলেন।
বিজয়া মেহতা ১৯৩৪ সালে গুজরাত রাজ্যের বরোদায় একটি চন্দ্রসেনীয় কায়স্থ প্রভু (সিকেপি) পরিবারে জন্মগ্রহণ করেছিলেন। জন্মের সময় তার নাম ছিল বিজয়া জয়বন্ত। তিনি মুম্বই বিশ্ববিদ্যালয় থেকে স্নাতক ডিগ্রি অর্জন করেছিলেন। তিনি দিল্লিতে ইব্রাহিম আলকাজি এবং আদি মারজবানের সাথে থিয়েটার নিয়ে পড়াশুনো করেছিলেন।
তিনি ৬০ এর দশকে মারাঠি পরীক্ষামূলক থিয়েটারের এক প্রধান ব্যক্তিত্ব হয়ে উঠেছিলেন। তিনি নাট্যকার বিজয় তেন্ডুলকার, এবং অভিনেতা অরবিন্দ দেশপাণ্ডে ও শ্রীরাম লাগু সহ নাট্যদল, "রঙ্গায়ন " এর প্রতিষ্ঠাতা সদস্য।
তার মঞ্চ প্রযোজনা সি. টি. খানলকারের "এক শূন্য বাজিরাও " সমকালীন ভারতীয় থিয়েটারে একটি যুগান্তকারী থিয়েটার হিসাবে বিবেচিত। তিনি বের্টোল্ট ব্রেশ্‌টের রচনাকে মারাঠি থিয়েটারে নিয়ে এসে ছিলেন। কিছুটা অভিযোজন করে তিনি এনেছিলেন "দ্য ককেশীয়ান চক সার্কেল" ("আজব নয়া বর্তুলাচা"), এবং আয়নোস্কোর "চেয়ার"।"দ্য ককেশীয়ান চক সার্কেল" ("আজব নয়া বর্তুলাচা") থিয়েটারটি জার্মানির সুপরিচিত বার্লিন উৎসবে এবং সুইজারল্যান্ডে উপস্থাপন করা হয়েছিল। দুই স্থানেই এটি অতি প্রশংশিত হয়েছিল। 
তিনি ইন্দো-জার্মান থিয়েটার প্রকল্পে জার্মান পরিচালক ফ্রিটজ বেনউইজ এর সাথে সহযোগিতামূলক প্রযোজনা করেছিলেন, জার্মান অভিনেতাদের সাথে ঐতিহ্যবাহী "ভাস" এর "মুদ্রারাক্ষস" -এ অভিনয় করেন। "পেস্টনজি" ছাড়া তার বেশিরভাগ কাজগুলিই তার মঞ্চ নাটকের চলচ্চিত্র এবং টেলিভিশন অভিযোজন।
নির্দেশনায় শ্রেষ্ঠত্বের পুরস্কার হিসেবে তাঁকে ১৯৭৫ সালে সংগীত নাটক অকাদেমি পুরস্কার দিয়ে ভূষিত করা হয়েছিল। ১৯৮৬ সালে তিনি "রাও সাহেব" (১৯৮৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার জিতেছিলেন।
তিনি প্রথমে অভিনেত্রী দুর্গা খোটের পুত্র হারীণ খোটেকে বিবাহ করেছিলেন। তবে তিনি অল্প বয়সেই মারা যান। তখন তাঁদের দুটি পুত্র খুব ছোট ছিল। এরপরেই তিনি ফারুক মেহতাকে বিয়ে করেন।
জগদল ইউনিয়ন, মাগুরা সদর

জগদল ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ৭৯.০২ কিমি২ (৩০.৫১ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৩২০ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১২টি।
সঞ্জীবা বীরাসিংহে

কলোম্বাগে ডন ইউদেশ সঞ্জীবা বীরাসিংহে (; জন্ম: ১ মার্চ, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ সালে সীমিত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, নন্দেস্ক্রিপ্টস এবং তামিল ইউনিয়ন ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন সঞ্জীবা বীরাসিংহে।
ইসিপাথানা কলেজে পড়াশুনো করেছেন সঞ্জীবা বীরাসিংহে। ১৯৮৪-৮৫ মৌসুম থেকে ১৯৯৬-৯৭ মৌসুম পর্যন্ত সঞ্জীবা বীরাসিংহে’র প্রথম-শ্রেণীর খেলোয়াড়ী জীবন চলমান ছিল। বিদ্যালয়ের ছাত্র অবস্থাতেই জাতীয় দলে খেলার জন্যে আমন্ত্রণ বার্তা লাভ করেন। শুরুতে তাকে ডিএস ডি সিলভা’র যোগ্য উত্তরসূরী হিসেবে বিবেচনা করা হতো।
আন্তর্জাতিক ক্রিকেট থেকে উপেক্ষিত হবার পরও ঘরোয়া পর্যায়ের ক্রিকেটে খেলা চালিয়ে যেতে থাকেন। এ পর্যায়ে খুব কমই নিজেকে মেলে ধরতে পেরেছিলেন। অতঃপর ৩০ বছর পূর্তির পূর্বেই খেলোয়াড়ী জীবন থেকে অবসর গ্রহণ করেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সঞ্জীবা বীরাসিংহে। ৬ সেপ্টেম্বর, ১৯৮৫ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৭ বছর ২৬৯ দিন বয়সে শ্রীলঙ্কার পক্ষে টেস্টে অভিষেকের ফলে দেশের সর্বকনিষ্ঠ টেস্ট ক্রিকেটারের মর্যাদা লাভ করেন। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
টেস্টে তার দল জয়লাভ করলেও তিনি সফল হননি। আটোসাটো বোলিং করলেও কোন উইকেট লাভে ব্যর্থ হন। এরপর পাকিস্তান গমন করেন। তবে কোন টেস্টেই তাকে খেলানো হয়নি। ফলশ্রুতিতে ঐ টেস্টটিই তার একমাত্র টেস্ট হিসেবে রয়ে যায়।
চাউলিয়া ইউনিয়ন

চাউলিয়া ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ৭৯.৯৯ কিমি২ (৩০.৮৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৮৩৭ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।
কুচিয়ামোড়া ইউনিয়ন

কুচিয়ামোড়া ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ৯২.৫৭ কিমি২ (৩৫.৭৪ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৬২ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ২১টি।
ইউনিয়ন পরিষদের পূর্বতন চেয়ারম্যানবৃন্দ
মাস্তাননগর রেলওয়ে স্টেশন

মাস্তাননগর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে মাস্তাননগর রেলওয়ে স্টেশন তৈরি করা হয়।
মাস্তাননগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
অপর্ণা বাজপেয়ী

অপর্ণা বাজপেয়ী হলেন একজন ভারতীয় চলচ্চিত্র অভিনেত্রী যিনি তামিল, হিন্দি এবং মালয়ালম ভাষার চলচ্চিত্রে অভিনয় করে থাকেন। তিনি ২০১০ সালে মুক্তিপ্রাপ্ত শশীকুমার পরিচালিত "ইসান" নামক তামিল চলচ্চিত্রে রেশমা শিবরাজ চরিত্রে অভিনয় করে অধিক পরিচিতি লাভ করেছেন।
অপর্ণা বাজপেয়ী ভারতের উত্তর প্রদেশের কানপুরে রমেশ বাজপেয়ী ও সুষমা বাজপেয়ীর ঘরে জন্মগ্রহণ করেছিলেন। আশিস এবং অর্পিত নামে তার দুই ভাই রয়েছে। অপর্ণা বাজপেয়ী দিল্লির কলেজে পড়াশোনা করার পূর্বে চন্ডীগড়ের সেন্ট জেভিয়ার্স সিনিয়র মাধ্যমিক বিদ্যালয়ে পড়াশোনা করেছেন। পেশাগত কার্যভার সম্পাদন করার জন্য তিনি তার কলেজের পড়াশোনা স্থগিত রেখেছিলেন। তামিল চলচ্চিত্রে অভিনয় করার সময় তিনি ভারতের চেন্নাইয়ে বসবাস শুরু করেন। অতঃপর তিনি চেন্নাই থেকে তাঁর পেশার সমস্ত কার্য পরিচালনা শুরু করেন।
অপর্ণা বাজপেয়ী বেশ কিছু প্রতিষ্ঠানের হয়ে মডেলিং করার মাধ্যমে তার কর্মজীবন শুরু করেছিলেন। মডেলিং করার সময় তিনি বেশ কিছু নামকরা প্রতিষ্ঠানের বিজ্ঞাপনে একজন মডেল হিসেবে কাজ করেছেন; যার মধ্যে জনপ্রিয় বলিউড অভিনেতা আমির খানের সাথে একটি কোমল পানীয়র বিজ্ঞাপন উল্লেখযোগ্য। খ্যাতিমান পরিচালক শশীকুমার অপর্ণাকে একটি বিজ্ঞাপনে দেখার পর তার চলচ্চিত্র "ইসানের" জন্য নির্বাচন করেছিলেন। উক্ত চলচ্চিত্রে তিনি বৈভব রেড্ডির বিপরীতে রেশমা শিবরাজ চরিত্রে (যিনি একজন ধনী কন্নড় ভাষার কলেজের ছাত্রী) অভিনয় করেছেন। শব্দ প্রয়োগের সময় তিনি নিজের অভিনয়ে নিজেই কন্ঠদান করেছিলেন, যেখানে অন্যান্য অভিনেত্রীরা সাধারণত নিজে স্বর প্রয়োগ করেন না। এই চলচ্চিত্রটি ২০১০ সালের ১৭ই ডিসেম্বর তারিখে মুক্তি পেয়েছিল; মুক্তি পাওয়ার পর পরই সমালোচকদের কাছ থেকে প্রশংসা কুড়িয়েছিল। সমালোচকরা এই চলচ্চিত্রের সকল অভিনয়শিল্পীদের "প্রায় নিখুঁত" হিসেবে আখ্যায়িত করেছে; এবং এই চলচ্চিত্রে অপর্ণার কাজকে "অবিশ্বাস্য" বলে আখ্যায়িত করেছে।
পরবর্তীতে তিনি আজমল আমিরের বিপরীতে "করুপ্পমপট্টিতে" দ্বৈত চরিত্রে অভিনয় করেছেন। তিনি শশীকুমারের প্রযোজনা কোম্পানির সাথে "থিরু নগরর" এ অভিনয় করার জন্য চুক্তি স্বাক্ষর করেছিলেন, কিন্তু উক্ত প্রকল্পটি বাস্তবায়িত হয় নি। ২০১৩ সালে মুক্তিপ্রাপ্ত চলচ্চিত্র "হরর স্টোরিতে" ম্যাগি চরিত্রে অভিনয় করার মাধ্যমে তিনি বলিউড জগতে পদার্পণ করেন। ২০১৬ সালে, সেবাস্টিয়ান মালিয়েক্কাল দ্বারা পরিচালিত মালয়ালম চলচ্চিত্র শ্যামে সিন্দা চরিত্রে অভিনয় করার মাধ্যমে মালয়ালম জগতে অভিষেক করেন। অতঃপর ২০১৮ সালে, তিনি একতা কাপুর এবং কেন ঘোষ দ্বারা পরিচালিত এএলটিবালাজীর ওয়েব সিরিজ "এক্সএক্সএক্সের" প্রথম পর্বে (দ্য ব্রাইড ইন দ্য ট্রেন) অভিনয় করেছিলেন।
মীরসরাই রেলওয়ে স্টেশন

মীরসরাই রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে মীরসরাই রেলওয়ে স্টেশন তৈরি করা হয়।
মীরসরাই রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
নীরু বাজওয়া

নীরু বাজওয়া (জন্ম: ২৬শে আগস্ট ১৯৮০) হলেন কানাডীয় বংশোদ্ভূত ভারতীয় অভিনেত্রী, পরিচালক এবং প্রযোজক। তিনি মুলত পাঞ্জাবি চলচ্চিত্রের সাথে সম্পর্কিত একজন ব্যক্তি। তিনি ১৯৯৮ সালে দেব আনন্দের বলিউড চলচ্চিত্র "ম্যায় সোলাহ বরস কি"য়ের মাধ্যমে অভিনয় জগতে তাঁর চলচ্চিত্র জীবন শুরু করেছিলেন। তারপরে তিনি ভারতীয় টেলিভিশন ধারবাহিক এবং পাঞ্জাবি চলচ্চিত্রে অভিনয় শুরু করেন। তিনি পাঞ্জাবি চলচ্চিত্রের পাশাপাশি বেশ কয়েকটি হিন্দি চলচ্চিত্র ও টেলিভিশন ধারবাহিকেও অভিনয় করেছেন।
২০০৫ সালে ডিডি ন্যাশনালে প্রচারিত জনপ্রিয় টেলিভিশন ধারাবাহিক "হরি মির্চি লাল মির্চি" তে অভিনয় করে তিনি টেলিভিশন জগতে অভিষেক করেছিলেন। অতঃপর তিনি জি টিভিতে প্রচারিত জনপ্রিয় টেলিভিশন ধারাবাহিক "অস্তিত্ব... এক প্রেম কাহিনী", স্টার প্লাসের টেলিভিশন ধারাবাহিক "জীত" এবং স্টার ওয়ানের গানস অ্যান্ড রোজেস এর মতো টেলিভিশন ধারাবাহিকে অভিনয় করেছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় সপ্তাহিক টেলিভিশন ধারাবাহিক সি.আই.ডি. (সিআইডি স্পেশাল ব্যুরো) তেও অভিনয় করেছেন; যেখানে তাঁকে এসিপি অজাতশত্রুর হবু স্ত্রীর চরিত্রে দেখা গিয়েছে। অতঃপর তিনি "বোন ম্যারো" নামক আরেকটি অনুষ্ঠানে অভিনয় করেছেন।২০১৩ সালের জানুয়ারি মাসে, নীরু বাজওয়া ধীরাজ রতন দ্বারা পরিচালিত এবং জিমি শেরগিল দ্বারা প্রযোজিত "শাদী লাভ স্টোরি" নামক একটি পাঞ্জাবি চলচ্চিত্রে অভিনয় করেছেন; যেখানে তিনি দিলজিৎ দোসাঞ্ঝ, অমরিন্দর সিং এবং সুরবীন চাওলার মতো অভিনয়শিল্পীদের সাথে অভিনয় করেছেন। তিনি পুনরায় দিলজিৎ দোসাঞ্ঝের সাথে জুটি বেঁধে "জাট অ্যান্ড জুলিয়েট ২" নামক আরেকটি চলচ্চিত্রে অভিনয় করেছেন; যেটি পাঞ্জাবি চলচ্চিত্রের উদ্বোধনী দিনের আয়ের পূর্বের সকল রেকর্ড ভেঙ্গে দিয়েছিল। ২০১৩ সালের আগস্ট মাসে, "নটি জাটস" নামে তাঁর আরেকটি চলচ্চিত্র মুক্তি পায়, যেখানে তাঁর সাথে বিন্নু ধিল্লো, আর্য বাব্বর এবং রোশন প্রিন্সের মতো অভিনয়শিল্পীরা অভিনয় করেছিলেন। এই চলচ্চিত্রটি সমালোচকদের কাছ থেকে মিশ্র প্রতিক্রিয়া পেয়েছিল।
বাজওয়া ২০১৭ সালে পাঞ্জাবি চলচ্চিত্র "সারগি"র মাধ্যমে একজন পরিচালক হিসাবে আত্মপ্রকাশ করেছিলেন, উক্ত চলচ্চিত্র জসী গিল এবং বাব্বাল রাইয়ের সাথে তাঁর বোন রুবিনা বাজওয়া প্রধান চরিত্রে অভিনয় করেছেন। তিনি নীরু বাজওয়া এন্টারটেইনমেন্ট নামে একটি প্রযোজনা সংস্থারও উদ্বোধন করেছেন। ২০১৯ সালের নভেম্বর মাসে, বাজওয়া অভিনীত এবং প্রযোজিত চলচ্চিত্র "বিউটিফুল বিল্লো" নামে একটি চলচ্চিত্রের শুটিং শুরু হয়েছে, যেখানে তিনি তাঁর বোন রুবিনা বাজওয়ার সাথে একসাথে অভিনয় করছেন।
বাবুখালী ইউনিয়ন

বাবুখালী ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৮৮.০৫ কিমি২ (৩৪.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৭৯৫ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৪টি।
দীঘা ইউনিয়ন

দীঘা ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৫৫.১৯ কিমি২ (২১.৩১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,২৪৩ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৬টি।
রাজাপুর ইউনিয়ন, মহম্মদপুর

রাজাপুর ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ১৬.০৫ বর্গকিমি (৬.২০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪০০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১০টি।
বালিদিয়া ইউনিয়ন

বালিদিয়া ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৭২.৫৫ কিমি২ (২৮.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,০০০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১২টি।
মহম্মদপুর ইউনিয়ন

মহম্মদপুর ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৫৯.৬০ কিমি২ (২৩.০১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৭৬১ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২২টি।
পলাশবাড়িয়া ইউনিয়ন

পলাশবাড়িয়া ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৭২.৫৫ কিমি২ (২৮.০১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৭৫৯ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ২২টি।
নহাটা ইউনিয়ন

নহাটা ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৩৬.২৯ কিমি২ (১৪.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৫২০ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১৮টি।
বড়তাকিয়া রেলওয়ে স্টেশন

বড়তাকিয়া রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বড়তাকিয়া রেলওয়ে স্টেশন তৈরি করা হয়।
বড়তাকিয়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ধনেশ্বরগাতী ইউনিয়ন

ধনেশ্বরগাতী ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ১১১.০৩ কিমি২ (৪২.৮৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮৫৩ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২০টি।
তালখড়ি ইউনিয়ন

তালখড়ি ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ১১৯.৪২ কিমি২ (৪৬.১১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৭৩৯ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২০টি।
নিজামপুর কলেজ রেলওয়ে স্টেশন

নিজামপুর কলেজ রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
১৯৬৪ সালে প্রতিষ্ঠিত নিজামপুর বিশ্ববিদ্যালয় কলেজ শিক্ষার্থীদের যাতায়াতের সুবিধার জন্য এই স্টেশন তৈরি করা হয়।
নিজামপুর কলেজ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
আড়পাড়া ইউনিয়ন, শালিখা

আড়পাড়া ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ৬৭.৩৪ কিমি২ (২৬.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,০৫৫ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।
শতখালী ইউনিয়ন

শতখালী ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ১০১.৫৮ কিমি২ (৩৯.২২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,০৪৬ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৪টি।
শালিখা ইউনিয়ন

শালিখা ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ২৩.০৫ কিমি২ (৮.৯০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৮০৮ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।
বুনাগাতী ইউনিয়ন

বুনাগাতী ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ৩৬.৩১ কিমি২ (১৪.০২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩২০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১০টি।